**Ministru kabineta noteikumu projekta “Grozījumi Ministru kabineta 2015. gada 30. jūnija noteikumos Nr. 331 “Noteikumi par Latvijas būvnormatīvu LBN 208-15 “Publiskas būves””” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts pēc Ekonomikas ministrijas iniciatīvas, lai pārņemtu Eiropas Parlamenta un Padomes 2010. gada 19. maija Direktīvas 2010/31/ES par ēku energoefektivitāti (turpmāk – Direktīva 2010/31/ES) prasības (redakcijā ar Eiropas Parlamenta un Padomes 2018. gada 30. maija Direktīvas (ES) 2018/844, ar ko groza Direktīvu 2010/31/ES par ēku energoefektivitāti un Direktīvu 2012/27/ES par energoefektivitāti (turpmāk – Direktīva 2018/844), grozījumiem). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Direktīvas 2010/31/ES 8. panta 2. punkta (Direktīvas 2018/844 1.panta 5.punkta redakcijā) pirmo rindkopu attiecībā uz jaunām nedzīvojamām ēkām un nedzīvojamām ēkām, kurās veic nozīmīgu atjaunošanu, ar vairāk nekā desmit stāvvietām, dalībvalstis nodrošina, ka tiek ierīkots vismaz viens uzlādes punkts Eiropas Parlamenta un Padomes Direktīvas 2014/94/ES nozīmē un kabeļkanālu infrastruktūra, tas ir, elektrības kabeļiem paredzēti kanāli, vismaz katrai piektajai stāvvietai, lai vēlākā stadijā būtu iespējams ierīkot elektrotransportlīdzekļu uzlādes punktus, ja:a) automašīnu stāvvietas atrodas ēkas iekšienē un – nozīmīgas atjaunošanas gadījumā – atjaunošanas pasākumi ietver automašīnu stāvvietas vai ēkas elektroinfrastruktūru; vaib) automašīnu stāvvietas atrodas fiziski blakus ēkai un – nozīmīgas atjaunošanas gadījumā – atjaunošanas pasākumi ietver automašīnu stāvvietas vai automašīnu stāvvietu elektroinfrastruktūru.Atbilstoši Direktīvas 2010/31/ES 8. panta 6. punkta a) apakšpunktam (Direktīvas 2018/844 1.panta 5.punkta redakcijā) dalībvalstis var nolemt nepiemērot 8. panta 2. punktu, ja būvatļaujas pieteikumi vai līdzvērtīgi pieteikumi ir iesniegti līdz 2021. gada 10. martam.Direktīvas 2018/844 3. panta pirmā rindkopa noteic, ka dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības, līdz 2020. gada 10. martam.Prasības, kādas ievēro projektējot jaunbūvējamas, atjaunojamas un pārbūvējamas publiskas būves, kā arī prasības publisku telpu projektēšanai citādu lietošanas veida būvēs, nosaka Latvijas būvnormatīvs LBN 208-15 “Publiskas būves”, kas apstiprināts ar Ministru kabineta 2015. gada 30. jūnija noteikumiem Nr. 331 “Noteikumi par Latvijas būvnormatīvu LBN 208-15 “Publiskas būves””. Būvnormatīvs neattiecas uz mazo arhitektūras formu – kiosku, sabiedriskā transporta pieturvietu, vaļēju nojumju, taksofonu kabīņu – un citu mazizmēra un pagaidu būvju projektēšanu. Saskaņā ar minētā būvnormatīva 2.4. apakšpunktu publiskas būves ir ēkas, kurās vairāk nekā 50 % ēkas kopējās platības ir publiskas telpas vai telpas publiskas funkcijas nodrošināšanai, vai inženierbūves, kuras paredzētas publiskai lietošanai (piemēram, estrādes, stadioni). Atbilstoši Būvniecības likuma 11. pantam būves iedala ēkās un inženierbūvēs. Tā kā Direktīvas 2010/31/ES 8. panta 2. un 3. punkta prasības piemērojamas ”nedzīvojamām ēkām”, tad arī Noteikumu projektā paredzētas prasības tikai publiskām ēkām, nevis visām publiskām būvēm.Ievērojot minēto, Noteikumu projekts paredz prasības jaunbūvējamu un pārbūvējamu publisko ēku elektromobilitātei. Proti, publiskās ēkās ar vairāk kā desmit autostāvvietām paredz vismaz vienu elektrotransportlīdzekļu uzlādes punktu, kā arī katrai piektajai autostāvvietai paredz kanālus elektrības kabeļiem, lai nepieciešamības gadījumā varētu ierīkot elektrotransportlīdzekļu uzlādes punktus. Šīs prasības piemēro arī ar publisko ēku funkcionāli saistītu, bet ārpus šīs ēkas esošu autostāvvietu projektēšanai. Savukārt publiskas ēkas pārbūves gadījumā minētās būvnormatīva prasības piemēro attiecībā uz pārbūvējamo daļu, ja šī daļa ir paredzēta autostāvvietām, tajā skaitā, uz publiskā ēkā esošu telpu grupu, kurā atrodas autostāvvietas, vai ar publisko ēku funkcionāli saistītām, bet ārpus šīs ēkas esošām autostāvvietām.Elektrotransportlīdzekļu uzlādes punktu tehniskās prasības pašreiz ir noteiktas Ministru kabineta 2018. gada 6. februāra noteikumos Nr. 78 “Prasības elektrotransportlīdzekļu uzlādes, dabasgāzes uzpildes, ūdeņraža uzpildes un krasta elektropadeves iekārtām”, kas arī jāpiemēro uzlādes punktu izbūvē. Vienlaikus Saeimā izskatīšanā ir likumprojekts ”Transporta enerģijas likums” (Nr. 177/Lp13), kas, citastarp, definēs un regulēs elektrotransportlīdzekļu uzlādes iespējas un prasības.Ievērojot tiesiskās noteiktības principu un izmantojot Direktīvas 2010/31/ES 8. panta 6. punkta a apakšpunktā paredzēto rīcības brīvību, Noteikumu projektā paredzēts, ka būvniecības ieceres dokumentāciju, kas noteiktā kārtībā saskaņota (akceptēta) vai iesniegta saskaņošanai institūcijā, kas pilda būvvaldes funkcijas, līdz 2021. gada 10. martam, varēs nepārstrādāt atbilstoši elektromobilitātes prasībām. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Publisku ēku īpašnieki (būvniecības pasūtītāji), projektētāji, būvnieki. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts ietekmēs publisku ēku īpašniekus (būvniecības pasūtītājus), jo tiem būs jānodrošina publisku ēku elektromobilitātes prasību izpilde un attiecīgs finansējums, savukārt projektētājiem prasības būs jāievēro, izstrādājot būvniecības ieceres dokumentāciju publiskas ēkas būvniecības vai pārbūves gadījumā, bet būvniekiem – īstenojot būvniecības ieceri (būvprojektu). |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Atbilstības izmaksas Noteikumu projektā paredzēto prasību izpildei nav iespējams precīzi aprēķināt, jo tās ir atkarīgas no katrai konkrētajai publiskajai ēkai ierīkojamo autostāvvietu un elektrotransportlīdzekļu uzlādes punktu skaita, arī tehniskās specifikācijas un pat atrašanās vietas reģionā, no kā attiecīgi veidojas izmaksas arī elektrības kabeļkanālu infrastruktūras, elektrotīklu un uzlādes punktu ierīkošanai.Piemēram, vienas elektrotransportlīdzekļu (elektromobiļu) ātrās uzlādes stacijas ierīkošanas izmaksas svārstās cenu amplitūdā no 42 520 *euro* līdz 56 938 *euro* *(bez PVN; 24 000 – 28 807 euro par stacijas piegādi, uzstādīšanu un uzturēšanu līdz nodošanai pasūtītājam; 4 524 – 6 992 euro par stacijas uzstādīšanas vietas izbūves būvprojekta izstrādi un autoruzraudzību; 13 206 – 19 521 euro par stacijas uzstādīšanas vietas izbūvi; 790 – 1 618 euro par stacijas uzstādīšanas vietas izbūves būvuzraudzību; avots: Elektronisko Iepirkumu Sistēma* [*www.eis.gov.lv*](http://www.eis.gov.lv) *– Ceļu satiksmes drošības direkcijas veiktie iepirkumi par 80 uzlādes staciju iegādi un 40 uzlādes staciju ierīkošanu)*.Tomēr saskaņā ar publiski pieejamo informāciju par piedāvājumu Latvijas tirgū elektrotransportlīdzekļu uzlādes staciju ar zemākām tehniskām prasībām (piemēram, kas nav ar ātrās uzlādes iespēju), bet tomēr atbilstošu normatīvo aktu prasībām, ir iespējams uzstādīt par daudz mazākām izmaksām. Piemēram, pie sienas v.tml. stiprināmas elektrotransportlīdzekļu uzlādes stacijas pieejamas par cenu, sākot no 690 *euro (*ar PVN).Attiecībā par kanālu izbūvi elektrības kabeļiem turpmākai elektrotransportlīdzekļu uzlādes punktu uzstādīšanas iespējai – šādu kanālu izveide būvniecības procesā iespējama par cenu, sākot no 10-20 *euro* (ar PVN) par vienu metru. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020 | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | Nav precīzi aprēķi-nāms | 0 | Nav precīzi aprēķi-nāms | Nav precīzi aprēķi-nāms |
| 2.1. valsts pamatbudžets | 0 | 0 | 0 | Nav precīzi aprēķi-nāms | 0 | Nav precīzi aprēķi-nāms | Nav precīzi aprēķi-nāms |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | Nav precīzi aprēķi-nāms | 0 | Nav precīzi aprēķi-nāms | Nav precīzi aprēķi-nāms |
| 3. Finansiālā ietekme | 0 | 0 | 0 | Nav precīzi aprēķi-nāms | 0 | Nav precīzi aprēķi-nāms | Nav precīzi aprēķi-nāms |
| 3.1. valsts pamatbudžets | 0 | 0 | 0 | Nav precīzi aprēķi-nāms | 0 | Nav precīzi aprēķi-nāms | Nav precīzi aprēķi-nāms |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | Nav precīzi aprēķi-nāms | 0 | Nav precīzi aprēķi-nāms | Nav precīzi aprēķi-nāms |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | Nav precīzi aprēķi-nāms | X | Nav precīzi aprēķi-nāms | Nav precīzi aprēķi-nāms |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nav precīzi aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Valsts īpašuma (ēku, telpu grupu) valdītājiem (valsts tiešās pārvaldes iestādes, valsts kapitālsabiedrības – valsts institūcijas, kuru personā valstij piederošais nekustamais īpašums ir ierakstīts zemesgrāmatā, kas atbild par konkrētā valsts nekustamā īpašuma veida apsaimniekošanu vai kas veic konkrētā nekustamā īpašuma uzturēšanu un apsaimniekošanu saskaņā ar līgumu) un pašvaldībām kā publisku ēku būvniecības pasūtītājiem vai īpašniekiem paredzams būvniecības ieceres dokumentācijas un īstenošanas izmaksu palielinājums sakarā ar Noteikumu projektā paredzēto elektromobilitātes prasību izpildi, projektējot un ierīkojot elektrotransportlīdzekļu uzlādes punktus vai elektrības kabeļkanālu infrastruktūru uzlādes punktu ierīkošanai nākotnē. Izdevumi nav precīzi aprēķināmi, jo tie ir atkarīgi no katrā konkrētajā ēkā veicamajiem elektromobilitātes uzlabošanas pasākumiem. Izdevumus sakarā ar Noteikumu projektā paredzēto prasību izpildi valsts ēku valdītāji un pašvaldības nodrošinās savu budžetu ietvaros.Noteikumu projektā paredzēts, ka būvniecības ieceres dokumentāciju, kas noteiktā kārtībā saskaņota (akceptēta) vai iesniegta saskaņošanai institūcijā, kas pilda būvvaldes funkcijas, līdz 2021. gada 10. martam, varēs nepārstrādāt atbilstoši elektromobilitātes prasībām. Vienlaikus nav paredzēts ierobežojums publisko ēku elektromobilitātes prasības ieviest jau pēc Noteikumu projekta spēkā stāšanās. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2018. gada 30. maija Direktīva (ES) 2018/844, ar ko groza Direktīvu 2010/31/ES par ēku energoefektivitāti un Direktīvu 2012/27/ES par energoefektivitāti.Saskaņā ar Direktīvas 2018/844 3. panta pirmo rindkopu dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības, līdz 2020. gada 10. martam. |
| 2. | Citas starptautiskās saistības | Nav |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2018. gada 30. maija Direktīva (ES) 2018/844, ar ko groza Direktīvu 2010/31/ES par ēku energoefektivitāti un Direktīvu 2012/27/ES par energoefektivitāti. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 1. panta 5. punkts(daļā par Direktīvas 2010/31/ES 8. panta 2. punkta pirmās rindkopas izteikšanu jaunā redakcijā) | 2. punkts | Pārņemts pilnībā.  | Neparedz stingrākas prasības. |
| 1. panta 5. punkts(daļā par Direktīvas 2010/31/ES 8. panta 6. punkta a apakšpunkta izteikšanu jaunā redakcijā) | 1. punkts | Pārņemts daļēji.Pārņemts attiecībā uz jaunām un pārbūvējamām nedzīvojamām (publiskām) ēkām. Prasības tiks pārņemtas pilnībā (arī attiecībā uz jaunām un pārbūvējamām dzīvojamām ēkām) pēc Ministru kabineta noteikumu projekta “Grozījumi Ministru kabineta 2015. gada 30. jūnija noteikumos Nr. 340 “Noteikumi par Latvijas būvnormatīvu LBN 211-15 “Dzīvojamās ēkas””” (VSS-153) apstiprināšanas (plānotais termiņš 2020.gada 30.jūnijs).Atbildīga Ekonomikas ministrija. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Direktīvas 2010/31/ES 8. panta 4. punkts (Direktīvas (ES) 2018/844 redakcijā) paredz, ka dalībvalstis var nolemt 2. punktā minētās prasības nenoteikt vai nepiemērot ēkām, kas ir mazo un vidējo uzņēmumu, kā definēts Komisijas Ieteikuma 2003/361/EK (5) pielikuma I sadaļā, īpašumā un lietošanā.Direktīvas 2010/31/ES 8. panta 6. punkts (Direktīvas (ES) 2018/844 redakcijā) paredz, ka dalībvalstis var nolemt nepiemērot 8. panta 2. punktu konkrētām ēku kategorijām, ja:1. būvatļaujas pieteikumi vai līdzvērtīgi pieteikumi ir iesniegti līdz 2021.gada 10.martam;
2. vajadzīgā kabeļkanālu infrastruktūra būtu atkarīga no izolētām mikrosistēmām vai ēkas atrodas tālākajos reģionos LESD 349.panta nozīmē, ja tā rezultātā rastos būtiskas problēmas vietējās energosistēmas darbībai un tiktu apdraudēta vietējā tīkla stabilitāte;
3. uzlādes punktu un kabeļkanālu ierīkošanas izmaksas pārsniedz 7 % no ēkas nozīmīgās atjaunošanas kopējām izmaksām;
4. uz publisku ēku jau attiecas līdzīgas prasības saskaņā ar Direktīvas 2014/94/ES transponēšanu.

Direktīvas 2010/31/ES 8. panta 4. punktā paredzētā rīcības brīvība nav izmantota, jo iztrūkst atvieglojuma piemērošanas un kontroles mehānisms.Direktīvas 2010/31/ES 8. panta 6. punkta a apakšpunktā paredzētā rīcības brīvība ir izmantota, lai nodrošinātu tiesisko noteiktību, sevišķi attiecībā uz būvniecības iecerēm, kuras jau ir vai tiek izstrādātas, kā arī lai dotu iespēju mērķgrupām pielāgoties jaunajām energoefektivitātes prasībām. Attiecīgs tiesiskais regulējums noteiktā periodā pieļauj izvēles iespēju.Direktīvas 2010/31/ES 8. panta 6. punkta b apakšpunktā paredzētās rīcības brīvības izmantošana nav aktuāla, tā kā nav pamatotas informācijas, kas radītu šaubas par elektroenerģijas tīkla stabilitāti kādā valsts reģionā vai noslēgtā teritorijā.Direktīvas 2010/31/ES 8. panta 6. punkta c apakšpunktā paredzētā rīcības brīvība nav izmantota, jo iztrūkst atvieglojuma piemērošanas un kontroles mehānisms, turklāt būvniecības kopējās izmaksas procesa gaitā var mainīties.Direktīvas 2010/31/ES 8. panta 6. punkta d apakšpunktā paredzētā rīcības brīvība nav izmantota, jo citos nacionālā līmeņa normatīvajos aktos līdz šim nav ietverts regulējums attiecībā uz publisku ēku elektromobilitāti. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība Noteikumu projekta izstrādē nodrošināta, pirms Noteikumu projekta izsludināšanas Valsts sekretāru sanāksmē to publicējot Ekonomikas ministrijas un Ministru kabineta tīmekļvietnē 2020. gada janvārī – februārī.Sabiedrības līdzdalība nodrošināta arī turpmākā Noteikumu projekta saskaņošanas gaitā pēc tā izsludināšanas Valsts sekretāru sanāksmē 2020. gada 20. februārī, saņemot un izvērtējot sniegtos atzinumus par Noteikumu projektu. |
| 2. | Sabiedrības līdzdalība projekta izstrādē | Lai informētu sabiedrību par Noteikumu projektu un dotu iespēju izteikt par to viedokli, Noteikumu projekts un tā anotācija 2020. gada 22. janvārī tika ievietoti Ekonomikas ministrijas tīmekļvietnē un Ministru kabineta tīmekļvietnē, kur interesentiem bija iespēja sniegt viedokli līdz 2020. gada 6. februārim.Pēc Noteikumu projekta izsludināšanas Valsts sekretāru sanāksmē atzinumu varēja sniegt līdz 2020. gada 2. martam. |
| 3. | Sabiedrības līdzdalības rezultāti | Noteikumu projekta sabiedriskās apspriešanas laikā (pēc Noteikumu projekta un tā anotācijas ievietošanas Ekonomikas ministrijas un Ministru kabineta tīmekļvietnē) priekšlikumi vai iebildumi netika saņemti.Pēc Noteikumu projekta izsludināšanas Valsts sekretāru sanāksmē pozitīvu atzinumu par to sniegusi Latvijas Brīvo arodbiedrību savienība. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Institūcijas, kas pilda būvvaldes funkcijas, un institūcijas, kas kontrolē būvniecības procesu. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē institūciju funkcijas un struktūru. Nav plānota jaunu institūciju izveide, esošu institūciju likvidācija vai reorganizācija.Noteikumu projekts tiks izpildīts esošo cilvēkresursu ietvaros. |
| 3. | Cita informācija | Nav |

Ekonomikas ministrs J. Vitenbergs

Vīza:

Valsts sekretāra pienākumu izpildītājs

Valsts sekretāra vietnieks E. Valantis

Bergmane 67013041

Marta.Bergmane@em.gov.lv